缺門遇王三兄師文
作者：晁說之
朝代：宋

paragraphs: 生民本羈旅，何以娛今朝。
風雨崤澠道，離别秋冬交。
忽復有好懷，故人道旁招。
如狂語錯亂，疑夢情飄飄。
君鬚何盡白，我志則全消。
憂患君恐可，圖書興尚豪。
玷珪宜委土，良驥乃繫匏。
但願不再辱，敢慕無久勞。
馬蹄分異縣，朔吹結同袍。
三年以爲期，嵩少理居巢。